खेत में पड़े िबजली के तारों से हादसे का डर
दुब्बी. ईंटकाके खेत में पड़ा िबजली का तार, जिससे रहता है हादसे का डर।
भास्कर न्यूज | दुब्बी
ग्रामईंटका में गंगापुर सड़क मार्ग से महज 50 की दूर पर खेत में बिजली की एलटी लाइन जमीन में पसरी होने से कभी भी बड़ा हादसा सकता है।
इस सड़क से निहालपुरा 132 केवीए जीएसएस के लिए बिजली निगम के अधिकारी कर्मचारी रोज गुजरते हैं, लेकिन जमीन में बिजली की एलटी लाइन किसी को नजर नहीं रही है। किसानों ने कई जगह पर इस लाइन को लकड़ी के सहारे से खड़ा कर रखा है। कई जगह पर जमीन मे पड़ी है। इस खेत में महिलाएं खेती का काम करती हैं। इसके अलावा बच्चे भी इस लाइन के आसपास खेलते रहते हैं। िबजली अधिकारी को बताने के बाद भी निगम के अधिकारी इस प्रकार जमीन में पड़ी एलटी लाइन को खम्भों पर नहीं खींच रहे हैं। ग्राम ईंटका में करंट लगने से कई लोग घायल भी हो चुके हैं। कुएं के मालिक ने बताया कि कुएं का पानी सूखने पर लाइन को यहां शिफ्ट कर रखा है। सिकंदरा एईएन ने कहा कि लाइन को खंभे पर कसवाया जाएगा।
रोडवेजबस बंद
दुब्बी|ग्रामबहरावंडासे दौसा-जयपुर के लिए रोडवेज बसों का संचालन कई दिनों से बंद हो गया है। इससे यात्रियों को भारी असुविधा का सामना करना पड़ रहा है। रूपनारायण गुप्ता ने बताया कि दौसा डिपो से दौसा बहरावंडा के लिए प्रति घंटे में एक रोडवेज बस संचालित होती थी। उन्होंने बताया कि आसपास के करीब एक दर्जन गांवों के लोग रोज दौसा जयपुर अपने रोजमर्रा के कार्यों के लिए सैकड़ों की संख्या में यात्रा करते हैं। यहां से पत्थर व्यवसायी सहित दिहाड़ी मजदूरी के लिए लोग जाते हैं। जिला मुख्यालय पर सरकारी कार्यों के लिए बड़ी संख्या में लाेगों का आना-जाना रहता है। कई दिनों से पूरे दिन में एकाध बस ही चल रही है। यात्रियों को बसों के अभाव में अवैध वाहनों में जान जोखिम में डालकर यात्रा करनी पड़ती है। इससे लोगों को आवागमन में परेशानी हो रही है। लोगों ने कई बार डिपो प्रबंधक से संपर्क कर परेशानी से अवगत करवाया। ग्रामीणों ने पुन: रोडवेज बसों का संचालन करने की मांग की।
hin_Deva hin_Deva bho_Deva hin_Deva hin_Deva kas_Deva hin_Deva